ครม.เคาะ พ.ร.ก.คลังค้ำประกันเงินกู้ “กองทุนน้ำมันเชื้อเพลิง” 1.5 แสนล้านบาท
“ครม.” เคาะ พ.ร.ก.ผ่อนผันให้กระทรวงการคลังค้ำประกันการชำระหนี้ “กองทุนน้ำมันเชื้อเพลิง” วงเงินไม่เกิน 1.5 แสนล้านบาท มีระยะเวลาการกู้ 1 ปี เพื่อรักษาเสถียรภาพระดับราคาน้ำมันเชื้อเพลิงในประเทศ
“ครม.” เคาะพ.ร.ก. ผ่อนผันให้กระทรวงการคลังค้ำประกันการชำระหนี้ “กองทุนน้ำมันเชื้อเพลิง” 1.5 แสนล้านบาท
27 ก.ย. 2565

ผู้สื่อข่าวรายงานว่า นายปกรณ์ นิลประพันธ์ เลขาธิการสำนักงานคณะกรรมการกฤษฎีกา เปิดเผยว่า ที่ประชุมคณะรัฐมนตรี (ครม.) มีมติเห็นชอบร่างพระราชกฤษฎีกา (พ.ร.ฎ.) เปลี่ยนแปลงกรอบวงเงินกองทุน และกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ. ….และร่างพระราชกำหนด (พ.ร.ก.) ผ่อนผันให้กระทรวงการคลังค้ำประกันการชำระหนี้ของสำนักงานกองทุนน้ำมันเชื้อเพลิง พ.ศ. …. วงเงินไม่เกิน 1.5 แสนล้านบาท ที่กฤษฎีกาตรวจแก้ไขแล้ว ทั้งนี้มีระยะเวลาการกู้ 1 ปี